Käyttöauto

Käyttöauto Oy on Seinäjoella vuonna 1970 perustettu autoalan perheyritys ja autokauppaketju. 2020-luvun alussa yrityksellä on toimipaikkoja kymmenellä Länsi-Suomen paikkakunnalla, eteläisin Raumalla, pohjoisin Kokkolassa ja itäisin Jyväskylässä. Käyttöauto myy ja huoltaa 17 henkilöautomerkkiä sekä Volkswagenin, Volvon ja Volvon omistaman Renault Trucksin hyötyajoneuvoja. Yrityksen liikevaihto on noin 330 miljoonaa euroa vuodessa, ja se työllistää viitisen sataa henkilöä.

Yrityksen perusti Jaakko Viitala vaimonsa ja kahden liikekumppanin kanssa vuonna 1970 nimellä Seinäjoen Käyttöauto Oy. Parin vuoden päästä Viitalat ostivat muiden osakkaiden osuudet itselleen, mistä lähtien Käyttöauto on ollut perheyritys. Aluksi Käyttöauto myi pelkästään Datsunia vuokratiloissa Seinäjoen keskustassa. Toimintaa laajennettiin ensin Alavudelle 1975, sitten Kauhajoelle 1982, Alajärvelle 1985, Vaasaan 1987 ja Tampereelle 1995. Vuonna 1988 Jaakko Viitalaa seurasi toimitusjohtajana hänen tuolloin 26-vuotias poikansa Jyrki Viitala.

2020-luvun taitteessa Käyttöauton kuorma-autoihin liittyvät toiminnot koottiin omaksi liiketoimintayksiköksi.

Lähteet

Suomalaiset autoliikkeet
Suomalaiset kauppaketjut
Suomalaiset perheyritykset
Seinäjokelaiset yritykset